En a redolada d'o parque se troban a Cort Suprema de Nueva Galas d'o Sud, a ilesia de Sant Chaime, os quartels de Hyde Park y o hespital de Sydney a o norte, a seu de Santa María de Sydney, o Museu australiano y a Escuela de Gramatica de Sydney a l'este, o Downing Centre a o sud y os grans magazens David Jones Limited y o CBD a l'ueste. Ye dividido en dos por Park Street, carrera que lo trescruza d'ueste ta este. Hyde Park contiene polius chardins y alto u baixo 580 especies d'árbols; entre as que destacan o Ficus microcarpa (especie de figuera), as palmeras y atras variedatz. Ye famoso por as suyas grans avenidas de figueras. Os chardins de Sandringham se troban en a parti este d'o parque, amán d'a intersección entre Park Street y College Street.